Batumelebi | მედიაწიგნიერების სკოლა 14-დან 26-წლამდე ახალგაზრდებისთვის ბათუმში მედიაწიგნიერების სკოლა 14-დან 26-წლამდე ახალგაზრდებისთვის ბათუმში – Batumelebi
„ბათუმის ახალგაზრდული ცენტრი“ მედიაწიგნიერების 4-თვიან პროექტში მონაწილეობისთვის იწვევს აჭარაში მცხოვრებ 14-დან 26-წლამდე ახალგაზრდებს.
შერჩეულ მონაწილეებს გამოცდილებას გაუზიარებენ “თავისუფალ ჟურნალისტთა სახლისა” და პარტნიორი მედიაორგანიზაციების წარმომადგენლები.
პროექტის ფარგლებში გამართული 3-დღიანი ტრენინგის განმავლობაში მონაწილეები გაეცნობიან თანამედროვე საკომუნიკაციო სისტემის გამოწვევებს. ეს არის ინტერაქტიული შეხვედრების ციკლი, რომლის დროსაც მიიღებთ შემდეგ ინფორმაციას: როგორ იმუშაოთ სოციალურ ქსელებში; როგორ გაარჩიოთ ერთმანეთისგან ყალბი ინფორმაცია და პროპაგანდა; როგორ ამოიცნოთ, გადაამოწმოთ და აიცილოთ ინტერნეტსივრციდან მიღებული ყალბი ინფორმაცია.
პროექტის შერჩეული მონაწილეები გამოიმუშავებენ საინფორმაციო ტექსტის წერის უნარ-ჩვევას და შეისწავლიან კამერასთან მუშაობის, ფოტო/ვიდეომასალის გადაღების საბაზისო უნარებს.
აპლიკაცია მიიღება 2020 წლის 3 თებერვლის ჩათვლით. აპლიკაციის შევსება შესაძლებელია ორგანიზაციის ბმულზე [ გასახსნელად დაკლიკეთ წითლად მონიშნული სიტყვა].
შეკითხვებისა და დამატებითი ინფორმაციისთვის დარეკეთ ნომერზე: 591 95 03 95.
აქტივობა ხორციელდება “ტოლერანტობის, სამოქალაქო ცნობიერებისა და ინტეგრაციის მხარდაჭერის პროგრამის” [PITA] ფარგლებში, რომელსაც ახორციელებს საქართველოს გაეროს ასოციაცია (UNAG), ამერიკის შეერთებული შტატების საერთაშორისო განვითარების სააგენტოს (USAID) ფინანსური მხარდაჭერით, პროგრამის პარტნიორი ორგანიზაციაა „თავისუფალ ჟურნალისტთა სახლი“.
„ბათუმის ახალგაზრდული ცენტრი“„თავისუფალ ჟურნალისტთა სახლი“
← წითელი ყელსახვევი წულუკიანისთვის – აქცია დახეული ჯინსებით ბათუმის იუსტიციის სახლში „გია ერმაკოვის საქმეზე“ განაჩენს ორშაბათს გამოაცხადებენ →